মন্ত্রী বলেন, ‘আগে আমরা ইলেকট্রনিক্স শতভাগ আমদানি করতাম। এখন বাংলাদেশে ইলেক্ট্রনিক্সের যে বাজারে রয়েছে, তার ৭০ ভাগ দেশের কোম্পানির দখলে এবং এই পণ্যগুলো বাংলাদেশে উৎপাদিত হয়। বিদেশি যেসব পণ্য বা ব্র্যান্ড আছে, আমরা তাদের সঙ্গে প্রতিযোগিতা করব। আমাদের ব্র্যান্ড বিশ্বে নেতৃত্ব দেবে। আমরা দেশে সেই পরিস্থিতি বা অবস্থা তৈরি করেছি। ফলে বিদেশিরা আমাদের দেশের প্রতি আকৃষ্ট হচ্ছে। প্রতিযোগিতার জায়গাটা ইতোমধ্যে আমরা প্রতিষ্ঠিত করে দিয়েছি। এই দেশে এসে যে পণ্য বিক্রি করতে আসবে তাকে অন্ততপক্ষে সংযোজন করতে হবে এইটা আমরা নিশ্চিত করতে চাই।’